Senario (kumpulan muzik)

Senario ialah sebuah kumpulan pelawak, pelakon, penyanyi dan penulis lirik dari Malaysia yang lahir daripada program realiti Sinaran Pasport Kegemilangan.  

Kumpulan ini bersilih ganti keahlian sejak ditubuhkan pada 1996. Ahli asal seramai tujuh orang, iaitu Wahid Mohd, Lan Pet Pet, Azlee Jaafar, Shamsul Ghau Ghau, Farouk Hussain, Ilya Buang dan Hamdan Ramli, seterusnya diikuti oleh Saiful Apek dan Yassin Yahya menjadikan jumlah ahli seramai sembilan orang.

Sketsa-sketsa yang dinukilkan serta dipersembahkan para anggota kumpulan ini dilihat penting sebagai penunjuk cerminan masyarakat kelas pertengahan yang menikmati karya-karya mereka melalui tema yang disampaikan kaku mengena citarasa kelas tersebut. Karya komedi mereka turut ada dipengaruhi penerbitan lawak yang masyhur ketika itu, seperti Gila-Gila.

Keanggotaan

Ahli awal (Jun 1996)
 Abdul Wahid
 Mazlan Ahmad
 Azlee Jaafar
 Shamsul Ghau Ghau
 Farouk Hussain
 Ilya Buang 
 Hamdan Ramli

1997-1998
 Abdul Wahid 
 Mazlan Ahmad
 Azlee Jaafar
 Ilya Buang 
 Hamdan Ramli

April 1998-1999
 Abdul Wahid
 Mazlan Ahmad
 Azlee Jaafar
 Saiful Apek

1999-2002
 Abdul Wahid
 Mazlan Ahmad
 Azlee Jaafar
 Saiful Apek 
 Yassin Yahya

2002-2004
Abdul Wahid
Azlee Jaafar
Mazlan Ahmad
Saiful Apek

2004-2013
Abdul Wahid
Azlee Jaafar
Mazlan Ahmad

Pada 2019 Senario dijenamakan sebagai Senariounion bersempena gabungan ahli asal dan sekarang, namun Lan Pet Pet tidak serta atas komitmen lain. Berikut ahli Senariounion
Azlee Jaafar
Wahid Mohd
Yassin Yahya
Saiful Apek
Hamdan Mohd
Ilya Buang 'Pak Ya'

Sejarah 
Kumpulan Senario telah ditubuhkan pada 1996 hasil gabungan daripada 7 peserta finalis Sinaran Pasport Kegemilangan yang pernah diadakan pada tahun 1995 bilamana pada tahun itu, Shamsul Ghau Ghau telah dinobatkan sebagai juara dan Mazlan Ahmad menjadi naib juara tersebut.

Kumpulan ini pada asalnya dianggotai oleh Farouk Hussain selaku yang mengetuai kumpulan Senario, serta anggota kumpulan iaitu Wahid, Ilya, Hamdan, Shamsul, Azlee dan Mazlan. Nama Senario ini diambil daripada idea Farouk yang menggelarkan mereka sebagai kumpulan "senang riuh" dan akhirnya  menjadi Senario Setelah dilhamkan kembali oleh Shamsul Ghau Ghau. Mereka diberi kepercayaan menjayakan program TV sendiri, juga bernama Senario pada Jun 1996 dengan empat episod pengenalan yang membawa watak komedi. Ternyata, sitkom komedi itu telah mendapat sambutan dan mereka diambil sebagai kakitangan TV3.

Tidak lama selepas itu, Farouk dan Shamsul keluar daripada Senario dan mereka bergerak berlima sehinggalah Ilya dan Hamdan turut mengundurkan diri sekitar tahun 1998. Kemudian Senario menjadi empat selepas kemasukan Saiful Apek dan kemudian berlima dengan kehadiran Yassin Yahya. Senario ialah kumpulan pelawak yang paling terkenal ketika berlima dengan dianggotai oleh Wahid, Azlee, Lan, Yassin dan Saiful Apek. Namun, pada tahun 2002, Yassin telah terpaksa menarik diri daripada Senario kerana kontraknya telah tamat dan berlaku kontroversi sehingga nama Senario sedikit tercalar. Seterusnya, Saiful Apek juga telah mengundurkan diri daripada Senario kerana ingin bergerak secara solo pada tahun 2004. Selepas tahun 2005, Azlee, Lan dan Wahid merupakan anggota Senario yang tinggal dan aktif sehingga tahun 2013. Setelah itu, kumpulan tersebut telah kurang mendapat publisiti disebabkan kehadiran pelawak-pelawak baru yang mula menyinar.

Pada Tahun 2014, Kumpulan Senario dianugerahkan dengan Anugerah Komedi Sepanjang Zaman. Kesemua ahli Kumpulan Senario hadir bersama-sama di Anugerah Lawak Warna 2014 untuk menerima pengiktirafan tersebut.

Bermula tahun 2017, Kumpulan Senario bersama bekas anggota kumpulan tersebut seperti Hamdan, Ilya, Saiful Apek dan Yassin telah bergabung semula dengan membentuk nama baru iaitu Senariounion. Kumpulan ini juga ingin menjemput semula anggota yang terawal seperti Shamsul Ghau-Ghau dan Farouk Hussein (penampilan jemputan).

Senario merupakan kumpulan lawak pertama yang menyertai Anugerah Juara Lagu sehingga ke separuh akhir pada tahun 2000 (Cari Tapak) dan tahun 2003 (Joget Berbalas Pantun). Untuk final Anugerah Juara Lagu pula pada tahun 2000 dengan lagu Cepat Kaya dan tahun 2006 dengan lagu Zapin Cinta SMS bersama Adibah Noor. Ini merupakan satu sejarah dalam dunia muzik di tanahair kerana Senario berjaya memberikan saingan kepada penyanyi-penyanyi yang lain serta mempunyai lirik yang berunsurkan nasihat walaupun bukan daripada bidang nyanyian dan ini merupakan satu kejayaan yang amat bermakna bagi Senario sendiri.

Senario juga merupakan antara kumpulan pelawak yang mempunyai filem lebih banyak daripada pelawak yang lain dengan pengarah filem yang berbeza seperti Aziz M. Osman yang mengarahkan 5 buah filem bersama Senario iaitu Senario The Movie (1999), Senario Lagi (2000), Lagi-Lagi Senario (2001), Senario XX (2005) dan Senario Pemburu Emas Yamashita (2006). Pengarah lain yang mengarahkan filem-filem Senario adalah seperti Lang Buana (2003) arahan Mamat Khalid, Senario The Movie: Episod 1 (2008) dan Senario The Movie: Episode 2 - Beach Boys (2009) arahan Ahmad Idham, Senario Asam Garam (2010) arahan Hatta Azad Khan dan Senario The Movie Ops Pocot (2011) arahan Ismail 'Bob' Hashim.

Diskografi

Album studio

Lagu-lagu
 Sebelum Dan Sesudah
 Tahi Lalat
 Kerja 
 Janji Kerepot
 Lip Lap Lip Lap
 Orang Kampung
 Cinta Berkarat
 Anje Anje
 Jeling Jeling
 Joget Senda Gurau
 Senario Theme
 Puasa Dan Raya
 Zapin Usik Mengusik ft Eisya
 Dikir Barat Siang Malam 
 Sayangku Ooi
 Adik Adik
 Motor Kapchai
 Joget Toleh Menoleh
 Oh Ya Ye Tungau Cinta 
 Laut, Udara, Darat
 Hatiku Di Kampung
 Calon Isteri
 Cari Tapak
 Cepat Kaya
 Cuba Teka Zapin Apa?
 Hukum
 Petani
 Cinta Sate
 Kang Kong Tong
 Blues Tunggang Langgang 
 Rumah Tak Bertangga
 Nyanyian Hujan (Yassin Senario ft Elly Mazlein)
 Mulut
 Ceti Oh Ceti
 Kerja Baik Kerja Jahat
 Joget Berbalas Pantun
 Simpanlah Duit
 Al Kisah Pak Mat
 Kereta Piang
 Cekau Cekau
 Tanggungjawab Kahwin
 Rock & Roll Roti Canai
 Langgar Lari 
 Sakit Dado Den  
 Zapin Cinta SMS ft Adibah Noor
 Senarioria Fiesta 
 Kekasih Lama  
 Senario XX
 Darab
 Ole-Ole Kasih 
 Jamilah
 Eh... Eh... 
 Doi Didodoi Ibu Ayah

Konsert Senario
Konsert Senario sempena pelancaran album pertama (1996)
Konsert Senario Anti-Lanun(1997)
Konsert Senario sempena pelancaran album ke-2 Senario(1998)
Konsert Pop Okestra Kuala Lumpur bersama Senario(1999)
Konsert Senario Live in Singapore (2000)
Konsert Senario Live in Brunei (2000)
Konsert Senario sempena Tahun Melawat Perak (2000)
Konsert Senario Live in Johor Bahru (2001)
Konsert Senario Live in Brunei (2003)

Filemografi

Filem
 Senario The Movie (1999)
 Senario Lagi (2000)
 Lagi-Lagi Senario (2001)
 Lang Buana (2003)
 Senario XX (2005)
 Senario Pemburu Emas Yamashita (2006)
 Senario The Movie: Episode 1 (2008)
 Senario The Movie Episod 2: Beach Boys (2009)
 Senario Asam Garam (2010)
 Senario The Movie Ops Pocot (2011)
 Jaga-Jaga Senariounion (2022)

Sitkom
  Senario (1996-2012)
 Senario: Misteri BamBoo (2011-2012)

Telefilem
 Senario Musang Berjanggut (2003)
 Senario Ejen 003 (2010)
 Senario: Sayang Ayah (2012)
 Senario: Misteri Malam Raya (2013)

Rancangan Realiti
 Senario Gelak Kaya (2004) - sebagai pengacara

Pencapaian

MUZIK MUZIK & ANUGERAH JUARA LAGU

ANUGERAH BINTANG POPULAR BERITA HARIAN

ANUGERAH SKRIN

ANUGERAH LAWAK WARNA

Buku
 Komik "Senario" (1999)

Galeri

Rujukan

Pautan luar 
 Senario  di The 8 Unit
 Lirik lagu Senario
 http://www.senariotv3.com/ (laman web rasmi dari 2000 sehingga 2002
http://www.senariotv3.com.my
(laman web rasmi sejak 2003 sehingga 2006)
http://www.instagram.com/senariounion/ (laman rasmi Instagram kumpulan Senario) 

Senario
Pelawak Malaysia